ΜΙΑ ΠΡΩΤΟΤΥΠΗ ΣΕΙΡΑ ΤΟΥ NETFLIX
ΚΑΛΩΣΗΡΘΑΤΕ ΣΤΗ ΦΙΛΑΔΕΛΦΕΙΑ ΤΕΡΜΑΤΙΚΟΣ ΣΤΑΘΜΟΣ 5
ΑΦΙΞΕΙΣ
Κάνει πολύ κρύο.
Σαν να σε τρυπάνε 1000 βελόνες.
Επιτέλους, είναι σαν Χριστούγεννα.
Δεν πιστεύω ότι μεγάλωσες έτσι.
Η Φιλαδέλφεια είναι ή ο παγωμένος πλανήτης Χοθ;
Ναι, άκου.
Όταν γνωρίσεις τον μπαμπά μου, χαλάρωσε λίγο με το Star Wars.
Μέχρι να σε γνωρίσει. Και τότε...
Δεν ξέρω, ίσως και μετά.
Είσαι χαριτωμένη, όταν πας να κρύψεις ποιος είμαι.
Έμι, το 'χω.
Το ξέρω. Θέλω να σε αγαπήσει όσο εγώ.
Εντάξει. Ο μπαμπάς μου είπε ότι θα 'ναι εδώ στις 8:45 κι είναι 8:40...
ΣΕΡΙΦΗΣ
πέντε.
Να τος.
Γεια σου, μπαμπά, καλά σχεδόν-Χριστούγεννα.
Καλωσήρθες στο σπίτι, γλυκιά μου.
Αυτός θα 'ναι ο Ματ.
Χαίρομαι που σε γνωρίζω από κοντά.
Πώς ήταν η πτήση;
Οι βραδινές πτήσεις είναι δύσκολες. Δυσκολεύομαι να κοιμηθώ.
Εγώ κοιμάμαι οπουδήποτε.
Έμαθα το σώμα μου να κοιμάται σε αεροπορικές επιδρομές
στην Καταιγίδα της Ερήμου.
Εγώ παίρνω μισό Ambien και πίνω κρασί. Το δικό σου είναι πιο κουλ.
Ανακατεύεις χάπια και αλκοόλ.
Ενδιαφέρον.
Εντάξει! Πάμε.
-Εντάξει. -Ναι.
Έφερες την κιθάρα σου.
Πώς πάει η μπάντα σου; Κάνατε τίποτα συναυλίες;
Λίγες. Ακόμα τη βγάζουμε στη γύρα κυρίως.
Αλλά δεν βγάζετε το νοίκι, ε;
Σε πειράζω.
Καλό.
Για δες, μπαίνω σε περιπολικό.
Σαν να 'μαι κακοποιός κι εσύ...
Νιώθω σαν κακός εδώ πίσω.
Φτου, άφησα τα γαντάκια μου στο αεροπλάνο.
Εμ,
-θυμάσαι τον φίλο μου, τον Τεντ Μπόουζμαν; -Όχι.
Τον θυμάσαι.
Τον πέτυχα στην εκκλησία την περασμένη Κυριακή
και είναι μεγάλο κεφάλι εδώ στην D&P Financial.
Και θέλει να συζητήσετε για ευκαιρίες εδώ στη Φιλαδέλφεια.
Τι; Εννοείς να γυρίσει εδώ;
Ζώνη, παρακαλώ.
Μπαμπά, δουλεύω ήδη στα οικονομικά
στο Λος Άντζελες και ζω μ' αυτόν που αγαπώ.
-Πώς πάει, γλυκέ μου; -Το αλεξίσφαιρο τζάμι είναι σκληρό.
Ξέχνα ότι το είπα.
Αλλά
έχε το στον νου σου.
Έχετε έτοιμα τα χριστουγεννιάτικα φωτάκια.
Τα λατρεύω.
Βάζουμε τα φωτάκια μας σήμερα και τα κατεβάζουμε την Πρωτοχρονιά.
Η μαμά της Έμι είχε έναν κανόνα.
Δέκα μέρες και τέλος, δεν είμαστε Λας Βέγκας.
Θα έρθουν όλοι απόψε για τον φωτισμό στο σπίτι των Κουίν.
Ο μπαμπάς λατρεύει την παράδοση.
Όπως και το Νόμος και Τάξη. Τη σειρά και αυτά τα ίδια.
Ο φωτισμός του σπιτιού,
το στόλισμα του δέντρου, τα κάλαντα, η λειτουργία τα μεσάνυχτα,
το πρωινό και το δείπνο των Χριστουγέννων, ένας λογικός εορτασμός της παραμονής.
Ο κόσμος ίσως αλλάξει...
οι Κουίνς
ποτέ.
Θυμάσαι που ρώτησες γιατί έφυγα τόσο μακριά;
Αυτό είναι!
Το σπίτι που έφτιαξε όλο αυτό.
Ωραίο είναι.
Θέλω να το δω όλο, αλλά να την πέσω λίγο;
-Θέλω να είμαι καλά, όταν γνωρίσω... -Θεέ μου!
Η άσωτη αδερφή επέστρεψε. Αγκάλιασέ με, έλα εδώ!
Ματ, η αδερφή μου, η Πάτσι, και ο άντρας της, ο Τοντ.
Ο κος Ροκάς. Έρχομαι για αγκαλιά, τέτοια είμαι.
Εντάξει.
-Ευχαριστώ που μας καλωσορίζετε. -Ο μπαμπάς σου μας έστειλε.
Και εγώ είπα "Διάολε, το θέλω".
Πεινάτε; Φτιάχνω ομελετάκια όπως της μαμάς.
Όχι τόσο καλά. Αλλά όχι κακά, για να 'μαι ειλικρινής.
Και είμαι!
Σας παρακαλώ, φάτε.
Συλλάβαμε έναν Άγιο Βασίλη χτες βράδυ.
Έχασε ένα δάχτυλο σε διάρρηξη στο Victoria's Secret.
Η Νάνσι, η νοσοκόμα στο νοσοκομείο, είπε
"Κάποιος μπήκε στην ίδια του τη λίστα με τους άτακτους".
Είναι άπαιχτη.
Δεν θα βρει δώρο κάτω από το δέντρο.
Θες να κοιμηθείς, Ματ;
Πάρα πολύ.
Κοίτα ποια ήρθε από το Χόλιμπουρδ.
Ματ, ο αδερφός μου, ο Σον, η γυναίκα του, η Τζόι.
-Γεια, Ματ! -Ο Σον Τζούνιορ. Γεια!
Ο Ντόνι. Η μικρούλα Μάρτζι!
Θα εξεταστείς στα ονόματα.
Ψέματα.
Το δικό μου είναι εύκολο. Τι βλέπεις, όταν με κοιτάς;
Χαρά. Ντόνι, μην παίζεις με τα μαχαίρια.
Σον Τζούνιορ, ψηλώνεις πολύ. Θα μπορούσες να γίνεις Εκδικητής.
Δεν χρειάζεται να το κάνεις.
Ναι! Περνάει ωραία φάση.
Ματ, αγόρι από το Λος Άντζελες. Υποστηρίζεις τους Ραμς;
Δεν μου αρέσει το φούτμπολ.
Το λατρεύω.
Το Σούπερ Μπόουλ, τα touchdown, όλα.
Ο Τομ Μπρέιντι είναι ένας από αυτούς.
Μου την έφερες. Σκεφτόμουν "Ωχ, η Εμ βρήκε σκράπα".
Πατς, κάνουμε ομελετάκια;
-Πού είναι το μπάνιο; -Εκεί.
Κατούρημα μόνο.
Καλός φαίνεται.
Αξίζει, όμως, να μείνεις στην Καλιφόρνια,
με τους σεισμούς, τις φωτιές και τους Καλιφορνέζους;
-Παραδέξου ότι ήταν απερίσκεπτο. -Θεέ μου. Δεν τρέχει και τίποτα, Άλαν.
Μακάρι να μου είχες δείξει την κάρτα, πριν τη στείλεις σε όσους ξέρουμε.
Τέλεια! Ανάλαβέ το εσύ του χρόνου.
-Ωραία! -Υπέροχα!
-Φανταστικά! -Βάλε διπλό τυρί.
Γεια, αδερφούλα. Συγγνώμη που αργήσαμε.
Κάποιος θυμήθηκε τις χριστουγεννιάτικες κάρτες,
αφού τις έστειλα σήμερα το πρωί.
Ποιος μπορεί να είναι;
Πώς το αποκωδικοποιούμε αυτό;
Ποιος θέλει ομελετάκι; Κέιλα, Άλαν;
-Διαζύγιο θέλω. -Τι;
-Τι;
Συγγνώμη που δεν σου έδειξα τις κάρτες.
Πάμε παρακάτω τώρα;
Όχι, θέλω διαζύγιο.
Δεν ήθελα να το πω έτσι, αλλά... παραδέξου το, δεν είμαστε ευτυχισμένοι.
Με παρατάς;
Τώρα;
Δεν υπάρχει καλή στιγμή.
Υπάρχει.
Όταν πεθαίνεις. Τότε φεύγεις, Άλαν.
-Μέχρι να μας χωρίσει ο θάνατος. -Ο θάνατος, Άλαν, όχι τα Χριστούγεννα.
Να μαντέψω. Κέιλα και Άλαν.
Πάτσι, είμαι έτοιμος για το τεστ ονομάτων.
Τσακωνόμαστε κάθε μέρα.
Έχουμε να κάνουμε σεξ έναν χρόνο.
Δεν πιστεύω ότι το συζητάς μπροστά σε όλη μου την οικογένεια.
Και αυτόν.
Είσαι με όλη σου την οικογένεια συνέχεια.
Όλα γίνονται μπροστά τους και εξαιτίας τους.
Εμείς φταίμε που παρατάς τον γάμο σου;
Εμείς είμαστε το πρόβλημα;
Είμαστε αξιαγάπητοι.
Κέι,
δεν έχουμε παιδιά.
Οπότε, ναι,
ας το τελειώνουμε τώρα κι ας προχωρήσουμε.
Ντον, ξεκούμπωσες μόλις τη θήκη του πιστολιού σου;
Αν θες να φύγεις,
φύγε.
Τώρα.
Από πίσω, φίλε.
Τα ομελετάκια της μαμάς σου;
Πάντα πολύ αλμυρά.
Λογικό που δεν ήθελε να στείλω τις κάρτες.
"Καλές γιορτές από την Κέιλα και τον Άλαν";
Ήταν ψέμα.
Γλυκιά μου.
Έγραψες "Καλές γιορτές", όχι "Καλά Χριστούγεννα";
Εννοεί ότι σ' αγαπάμε
-κι είμαστε δίπλα σου. -Ναι.
-Φυσικά. -Τι θα κάνω;
Ξύπνησα σήμερα και όλα ήταν καλά.
Και τώρα
δεν θέλω να πάω καν σπίτι.
Μείνε εδώ.
Όσο θες. Εδώ θα είναι πάντα το σπίτι σου.
Ναι.
Θα 'μαι κι εγώ εδώ.
Θα 'ναι όπως παλιά.
Συγγνώμη, μαμά.
Μια Κουίν
να παίρνει διαζύγιο.
Δεν ξέρω τι συνέβη.
Λοιπόν; Αγκαλιάστε με.
Χριστέ μου!
Συγγνώμη.
-Τι κάνετε; -Τίποτα.
Αυτό το εγκ νογκ χάλασε.
Ναι, είναι κακή...
φάση.
Φαίνεται σαν να μνημονεύατε κάποιον.
Όχι!
Όχι.
-Στεναχωρήθηκα για την Κέιλα. -Ναι.
Αλλά...
ξέρεις...
υπάρχουν πάντα δύο πλευρές.
Ο Άλαν έχει θέματα, αλλά η Κέιλα μπορεί να γίνει...
-Κουραστική. -Πάρα πολύ.
Εντάξει.
Θέλω να ακούσω τη γνώμη σας,
γιατί ελπίζω να γίνω ένας από εσάς.
Θα κάνω πρόταση γάμου στην Έμι. Το πρωί των Χριστουγέννων.
Να του πούμε.
-Δεν γίνεται να τον εμπιστευτούμε. -Πρέπει να ξέρει.
Σας ακούω, ξέρετε.
Γεια.
Κοίτα. Η Έμι είναι φοβερή. Πρέπει να παντρευτείτε.
Αλλά μακριά από εδώ. Στο Λος Άντζελες, στη Χαβάη ακόμα καλύτερα.
Και το Γκουάμ στην Αμερική είναι.
-Δεν ξέρω τι συνέβη. -Να 'στε κουλ.
-Είμαστε δίπλα σου. -Φυσικά.
Όντως μνημονεύαμε κάποιον.
Τον Άλαν.
Έχουμε μια ομάδα υποστήριξης.
Για τι;
Για όσους μπήκαν στην οικογένεια.
Οι Κουίν είναι φοβεροί.
Αλλά όταν είναι όλοι μαζί, σχεδόν πάντα...
Παρασκευές με πίτσα, Κυριακές πρωί, επισκέψεις, συναντήσεις, αράγματα.
Ο Ντον έχει ένα ρητό. "Υπάρχει ο τρόπος των Κουίν κι ο λάθος τρόπος".
Πώς να ξοδέψεις τα λεφτά σου, να ψηφίζεις, πού να πας διακοπές.
-Τι αναψυκτικό να πιεις. -Pepsi.
Πάντα Pepsi.
Οι σύζυγοί μας το θεωρούν φυσιολογικό.
Αλλά είναι σαν αίρεση.
Μια αίρεση κατάλληλη για όλους.
Συναντιόμαστε κρυφά σε ένα μπαρ, το Otto's. Για να μιλάμε.
Δεν θα μας πιάσουν, γιατί οι Κουίν δεν πίνουν.
Ο Ντον λέει ότι το αλκοόλ είναι δεκανίκι, που είναι αλήθεια, αλλά, ξέρεις, σκάσε.
Λεγόμαστε Παράνομοι Κουνιάδοι.
-Όχι. Ο Τοντ μάς λέει έτσι. -Είναι καλό.
Παράνομοι Κουνιάδοι!
Ευχαριστώ, αλλά η Έμι δεν είναι έτσι. Πίνει Coca-Cola και αλκοόλ.
Επειδή λείπει.
Αλλά σε τέσσερις πέντε μέρες, θα παρασυρθεί.
Θα μείνουμε δέκα.
-Θεέ μου. -Καημένε μου.
Χαίρομαι που 'σαι εδώ.
Κι εγώ.
Πώς τα πάω έως τώρα;
Τέλεια.
Κράτα και λίγη γοητεία,
έχουμε πολλές μέρες ακόμα.
Έχω πολλή γοητεία ακόμα.
Με παραπανίσιες φανφάρες.
Να πάρω έναν υπνάκο τώρα;
Κοίτα.
Τα πιτσουνάκια.
Γεια σου, Κέιλα.
Πώς είσαι;
Λυπημένη.
Θυμωμένη.
Μπερδεμένη.
Λίγο πεινασμένη.
Τι λες για λίγη τροφή για την ψυχή;
Παραγγελίες;
Ξέρεις το τραγούδι "Όχι τώρα";
Λοιπόν, Ματ,
με την Κέιλα μοιραζόμασταν το δωμάτιο μικρές.
-Τώρα είσαι εσύ κι αυτή. -Ναι.
Εμένα ο κόσμος με αποκόβει.
Βασικά,
θες να μείνεις εδώ απόψε;
-Ο Ματ θα πάει στον ξενώνα, έτσι, Ματ; -Ναι, θα ένιωθα καλύτερα.
-Ωραία. -Ευχαριστώ.
Να φύγω τώρα;
Ευχαριστώ.
Η εφηβεία έπεσε βαριά στα παιδιά των Κέλερ.
-Να σας μιλήσω; -Βεβαίως, γλυκέ μου.
Θα κάτσουμε κιόλας.
Δεν είσαι έγκυος, έτσι;
Λοιπόν...
ξέρω ότι αναρωτιέστε γιατί είμαι ήσυχος τελευταία.
Σκεφτόμουν πώς να σας το πω.
Εγώ...
έχω κάποια αισθήματα.
Μέσα μου.
Προσπάθησα να κάνω τον εαυτό μου να μη νιώθει έτσι...
αλλά αυτός είμαι.
Συγγνώμη, συνέχισε.
Μπορούμε να τα πούμε και μετά. Ό,τι θες. Θες μετά;
Όχι.
Ήθελα να ξέρετε ότι είμαι...
άθεος.
Σ' αγαπάμε ό,τι κι αν...
Τι;
Είναι άθεος.
Νόμιζα ότι θα έλεγε...
Θα πιω κι άλλο νερό.
Αγχωνόμουν να σας το πω,
επειδή με κάνατε Καθολικό και δεν ήθελα να ταραχτείτε.
Δεν ταραχτήκαμε.
Έτσι, Σον;
Θα πω εγώ στον παππού Ντον
ότι δεν θα πάω εκκλησία παραμονή Χριστουγέννων ή εσείς;
Τι είπες;
Προφανώς, δεν θα πάω και θα κάνω ότι πιστεύω στον Θεό.
Σωστά. Προφανώς και όχι.
Κέιλα, μάντεψε τι έκανα, για να νιώσεις καλύτερα.
Έφτιαξες μια χρονομηχανή κι άλλαξες όλες τις επιλογές μου.
Σχεδόν.
Ναι. Βρήκα τα κουπ-πατ της μαμάς για τα χριστουγεννιάτικα μπισκότα και...
Μου θυμίζουν τη μαμά.
-Συγγνώμη, δεν σκέφτηκα... -Και πάλι τα θέλω.
Δεν χρειάζεται να της κάνεις τη μαμά.
Ναι.
-Θα συνεχίσεις να το κάνεις; -Πολύ.
Θα είναι φοβερό.
Αυτός ο άγγελος είναι...
αγγελικός.
Θα μπει στη στέγη.
Συμβολίζει τη μαμά της Έμι, που μας κοιτάει από ψηλά.
Ήταν παράδοση ο φωτισμός του σπιτιού.
Αφήνουμε τα εγγόνια να ανάψουν τα φώτα. Τραγουδάμε κάλαντα, πίνουμε ζεστό μηλίτη.
Λατρεύω τον ζεστό μηλίτη.
Όλοι μου λένε "Η ζεστή σοκολάτα τα σπάει".
Εγώ λέω "Άσε, ρε φίλε. Με τίποτα.
Μ' αρέσει ο μηλίτης. Ζεστό μηλίτη για μένα, ευχαριστώ".
Θα έχουμε και σοκολάτα.
Κι αυτή πολύ καλή.
Τέλος πάντων...
είμαι ερωτευμένος με την κόρη σας.
Κι όταν ένας άντρας αγαπάει μια γυναίκα που...
έχει πατέρα...
παραδοσιακά...
Ζητάς την ευχή μου να παντρευτείς την Έμι;
Ναι, αυτό έκανα.
Το κάνω.
Είσαι ο πρώτος από τους τρεις μνηστήρες της
που τόλμησε να το κάνει.
Το εκτιμώ πολύ.
Παρακαλώ.
Που το κάνει ακόμα πιο δύσκολο να αρνηθώ.
Μετά από όλο αυτό με τον Άλαν,
κατάλαβα ότι πρέπει να προσέχω πιο πολύ ποιον βάζω στην οικογένεια.
Ευχαριστώ που το ζήτησες.
Σημαίνει πολλά.
Όχι αρκετά... αλλά πολλά.
Ισοπέδωσε τις ελπίδες και τα όνειρά σου. Καλωσήρθες στο κλαμπ.
Δεν χρειάζομαι την άδειά του.
Προσπαθούσα να είμαι κύριος.
Γι' αυτό δεν ζήτησα άδεια να παντρευτώ την Πάτσι.
Έχασα τον σεβασμό του, αλλά απέφυγα την οργή του.
Καλησπέρα σας!
Όπως είπα, μην κάνεις πρόταση στην Έμι σ' αυτό το ταξίδι.
Τα Χριστούγεννα είναι τέλεια στιγμή.
Νομίζει ότι μπορεί να με τρομάξει.
Αλλά όταν θέλω κάτι, το κυνηγάω.
Πρέπει να του αποδείξω ότι είμαι αρκετά καλός.
Όχι αρκετά καλός.
Τέλειος.
Είναι σαν πληγωμένο παπάκι.
Θες να βοηθήσεις, αλλά ίσως καλύτερα να το αφήσεις
να πάει στους θάμνους και να πεθάνει.
Το 'χω ακόμα.
Θεέ μου.
Ήθελα να δω αν χρειάζεστε βοήθεια.
Ήθελα να σας δείξω ότι είμαι...
δοχείο αξιοπιστίας.
Δοχείο...
Έχεις μαστουρώσει, ροκ σταρ;
Γιατί μπορώ να σε συλλάβω γι' αυτό. Δεν είναι Λος Άντζελες εδώ.
Ή Κολοράντο, ή Μέιν, ή Αλάσκα, ή...
Χριστέ μου, πιο γρήγορα θα έλεγα τις καλές πολιτείες.
Ματ; Τι κάνεις εκεί πέρα;
Βοηθάω τον μπαμπά σου με τα φώτα.
Μπαμπά, θες βοήθεια;
Ούτε καν.
Ματ, έλα. Ανάβουμε φωτιά. Έλα να δούμε το Elf με την Κέιλα.
Οι δικοί μου θα έρθουν σε μία ώρα.
Άσε τον μπαμπά να τα κάνει με τον τρόπο του.
-Με τον τρόπο των Κουίν. -Δεν ήξερα ότι ήταν τόσο αργά.
Θα χρειαστώ βοήθεια, για να τελειώσω εγκαίρως.
Τέλεια. Θα μείνω.
Είμαι εδώ για σας.
Εντάξει.
Ανέβηκα στη στέγη.
Πολύ πιο δύσκολο απ' ό,τι νόμιζα.
Έχω ένα κακό προαίσθημα γι' αυτό.
Ωραία.
Είναι ατάκα από το Star Wars.
Επαναλαμβάνεται σε πολλές...
Δεν σε νοιάζει.
Αυτό είναι ακόμα λίγο στραβό.
Θα το φτιάξω γρήγορα.
Έχουμε ακόμα πολλά να κάνουμε.
Σας ακούω, κε Κουίν, αλλά ως καλλιτέχνης, είμαι καλός σ' αυτά.
-Κοίτα! -Δεν σας αρέσει ο όρος "καλλιτέχνης".
Όχι! Κοίτα!
-Συγγνώμη! -Μην το πατάς! Είναι η γυναίκα μου!
Περιμένετε.
Θεέ μου, καρφώθηκε μέσα σας.
Κοιτάξτε το. Κοιτάξτε!
Δεν μπορώ. Είναι στο μέτωπό μου.
Είσαι πιο σκληρός από τον Άη Βασίλη με τα εννιά δάχτυλα.
Βασικά,
αυτό είναι το καλό με το ότι έφαγα σφαίρα νωρίς στην καριέρα μου, Νάνσι.
Κάθε πόνος μετά από αυτό είναι υποδεέστερος.
Ο γιος μου γεννήθηκε τεσσεράμισι κιλά.
Από τότε, όταν πονάω, λέω "Αν δεν βγάζετε ένα τεράστιο μωρό από μέσα μου, εμπρός".
Ο πιτσιρικάς με τρύπησε στο μέτωπο και λιποθύμησε κιόλας.
Δεν το πιστεύω ότι αυτόν έφερε σπίτι η κόρη μου.
Κοιτάξτε, κύριε Κουίν. Ντον.
Ξέρω ότι πάντα γίνεται αυτό που θες, αλλά...
Θεέ μου. Έχει μπει στον εγκέφαλό σου;
Βοηθήστε με...
Είναι μεγαλύτερος μπελάς από μωρό τεσσεράμισι κιλών.
Είσαι άπαιχτη.
Κι εσύ μοναχό σου είσαι στις γιορτές.
Η θεία Κέιλα μιλάει σε ένα ψάρι.
Πέρασε πολλά σήμερα.
Ο Σον Τζούνιορ;
Μιλάει στον μπαμπά μου. Δεν έπρεπε να τον φέρω.
Λες να του πει ότι είναι άθεος, τώρα που είναι στο νοσοκομείο;
Πρέπει να είμαστε περήφανοι που δεν κρύβει το ποιος είναι.
Δεν χρειάζεται να υπεκφεύγουν όλοι με τον μπαμπά σου.
Η Κέιλα μιλάει σε ένα ψάρι και φαίνεται λιγότερο τρελή από σένα.
Προσπάθησα να σταθώ στην Κέιλα όπως η μαμά,
αλλά ό,τι της είπα σήμερα την έκανε χειρότερα.
Ίσως δεν κάνω γι' αυτό.
Να είμαι μαμά.
Ξέρω ότι αργεί περισσότερο απ' όσο νομίζαμε, αλλά θα συμβεί.
Εντάξει; Και όταν συμβεί,
θα είσαι φοβερή.
-Εντάξει; -Η θεία κλέβει το ψάρι.
Το παιδί μας θα 'ναι πιο εύκολο.
Γεια, φίλε. Σε είδα να μιλάς με τον παππού μέσα.
Πλάκα είχε.
Δεν του το είπα.
Ευτυχώς.
Καλά είμαστε.
Εντάξει.
Πάω να ακουμπήσω τη μούρη μου σε κρύο τζάμι.
Γλυκέ μου,
ξέρεις ότι δεν πρέπει να φοβάσαι να πεις την αλήθεια στον παππού Ντον, έτσι;
Δεν φοβάμαι.
Μπήκα για να του το πω.
Μετά ρώτησα τι κάνει.
Είπε ότι ήξερε ότι θα γίνει καλά,
επειδή η γιαγιά Μάργκαρετ είναι στον παράδεισο και παρακολουθεί αυτόν
και όλους εμάς.
Δεν μπορούσα να του το κάνω.
Φαντάζομαι πως ο φωτισμός του μπαμπά ακυρώθηκε.
Είναι απλώς...
Η νοσοκόμα με ανάγκασε.
Καταλαβαίνω τι κάνεις.
Παλεύεις για την Έμι.
Και εγώ το ίδιο κάνω.
Η αγάπη μας για την Έμι είναι κοινή.
Δεν είναι κάτι αυτό;
Μας κάνει εχθρούς, ας πούμε;
Εντάξει.
Τέλειωσες τον χυμό;
Ναι.
Όχι.
Όταν τελειώσεις, μπορείς να φύγεις.
Εσύ, όμως, έχεις αυξημένους παλμούς.
Έτσι, μπορώ να σε κρατήσω λίγο ακόμα.
Λοιπόν,
υπάρχουν και χειρότερα.
Σας...
αρέσει.
Ποια; Η Νάνσι;
Όχι.
Μ' αρέσει να δουλεύω μαζί της, αλλά δεν μ' αρέσει κανονικά.
Και να μ' άρεσε, πάνε τρία χρόνια μόνο από όταν πέθανε η γυναίκα μου.
Και πάλι,
δεν μ' αρέσει.
Και γιατί σου δίνω εξηγήσεις; Έλα να φύγουμε.
Εντάξει, Ντόνι.
Ζεστός μηλίτης, κύριε.
Δεν μπορούσες να 'σαι σπίτι για τα φώτα, έτσι σκέφτηκα να τα φέρουμε σ' εσένα.
Είναι απίστευτο.
Σίγουρα η μαμά βλέπει και χαμογελά.
Το κάνατε όλο αυτό γι' αυτούς;
Αυτή η οικογένεια είναι μπελάς, αλλά είναι ο δικός μας μπελάς.
-Αλλά, ναι, είναι μπελάς. -Μεγάλος μπελάς, ναι.
Συγγνώμη που έγινε τόσο πανικός.
Τουλάχιστον, περνάει γρήγορα. Είμαστε εδώ πόσο; Τρεις, τέσσερις μέρες;
-Δώδεκα ώρες. -Θεέ μου.
Γεια.
Για δες, έχετε ίδια βραχιόλια.
Φίλοι με βραχιόλια.
Μην το χαλάς.
Ξέρεις τι θα ήταν τέλειο;
Αν συναντούσες τον Τεντ Μπόουζμαν.
-Θεέ μου. -Όχι για δουλειά, για κουβέντα.
Ξέρεις,
σαν χάρη σε έναν γέρο που τον κάρφωσαν στο κεφάλι με συρραπτικό.
Εντάξει.
Μη με πρήζεις και θα το κάνω.
Περίμενε.
Θα τον συναντήσεις, δηλαδή;
Για να ξεφορτωθώ τον πατέρα μου. Σοβαρά, μην ανησυχείς.
Να ανησυχείς, σοβαρά.
Πάντα γίνεται το δικό του. Με τον τρόπο των Κουίν.
Αναρωτιέμαι τι θα γινόταν, αν κάναμε τον Ντον να χαλαρώσει.
Θα ήταν καλό για όλους μας, έτσι;
Για τους Κουίν και τους Κουινιάδους.
Κουινιάδοι.
Καλό αυτό. Είναι καλός.
Γεια σου, Τεντ.
Η Έμι συμφώνησε να σε συναντήσει.
Εσύ πρέπει μόνο να της κάνεις μια πρόταση για δουλειά που δεν μπορεί να αρνηθεί.
Και θα με ξεπληρώσεις που δεν σε συνέλαβα για ανάρμοστη συμπεριφορά
και που προσπάθησες να μεθύσεις άλογο της αστυνομίας.
Ναι.
Πέρασες φοβερά το βράδυ των Ευχαριστιών, Τεντ.
Υποτιτλισμός: Άκης Παπαβασιλείου